b"\n_START_ARTICLE_\nChicken Licken\n_START_PARAGRAPH_\nChicken Licken er en sydafrikansk kjede av fast-foodrestauranter. Per 2010 eide kjeden 80\xc2\xa0% av Syd-Afrikas fastfoodrestauranter, i konkurranse med McDonald's. If\xc3\xb8lge en studie publisert av Henny Penny Corporation i 2011, er Chicken Licken verdens st\xc3\xb8rste ikke-amerikansk-eide restaurantkjede som har stekt kylling som hovedrett._NEWLINE_Chicken Licken ble grunnlagt i Syd-Afrika av George Sombonos, s\xc3\xb8nn av en gresk innvandrerrestaurat\xc3\xb8r. Sombonos l\xc3\xa6rte restaurantdrift p\xc3\xa5 1970-tallet ved Dairy Den, farens restaurant i Ridgeway, en forstad i den sydlige indre byregionen av Johannesburg. KFC kom inn det sydafrikanske markedet i 1971. Sombonos kj\xc3\xb8pte Chicken Lickens hemmelige oppskrift p\xc3\xa5 stekt kylling fra eieren av et fastfoodutsalg i Waco i Texas, da han reiste rundt i USA i 1972. Han betalte 1000 dollar for oppskriften, og introduserte den for Dairy Den. I 1975 begynte han \xc3\xa5 servere svarte kunder som satt i bilene sine, ettersom disse kundene ikke hadde lov \xc3\xa5 komme inn i restaurantene p\xc3\xa5 grunn av apartheidlovene som gjaldt den gangen. I 1976 introduserte han drive-through-konseptet for Dairy Den etter \xc3\xa5 ha sett det ved fastfoodtkjeden Wendy's restauranter i USA."